મોડાસાના જમાલવાવ વિસ્તારમાં આવેલી મખદૂમ હાઈસ્કૂલ નજીક મ.સલીમ ઈસ્માઈલભાઈ દાદુ સહિતના ઈસમો દ્વારા રે.સ.નં.૩૫૫/૧/૨ ઈમાં રસ્તા પૈકીની જમીનમાં બે દુકાનોનું બાંધકામ કરી નાખ્યુ હોવાની પાલિકાને રજૂઆત મળી હતી. જેના અનુસંધાને નગરપાલિકા દ્વારા દુકાનો તાણી બાંધનારને અગાઉ એક નોટીસ ફટકારી હતી. છતાં સ્થિતિ યથાવત રહેતાં પુનઃ નગરપાલિકાએ નોટીસ પાઠવી હતી. અને નોટીસમાં જણાવ્યું હતું કે જો ૭ દિવસમાં દુકાન માલિક દ્વારા જમીન માલિકીના તથા બાંધકામની પરવાનગીના આધાર પુરાવા રજૂ ન કરાય તો કાયદેસરની કાર્યવાહી હાથ ધરવામાં આવશે.